1999/20/EY: Komission päätös, tehty 22 päivänä joulukuuta 1998, yhteisön taloudellisesta tuesta klassisen sikaruton ehkäisemiseksi ja valvomiseksi Belgiassa (tiedoksiannettu numerolla K(1998) 4385) (Ainoastaan ranskan- ja hollanninkieliset tekstit ovat todistusvoimaisia)



Virallinen lehti nro L 006 , 12/01/1999 s. 0022 - 0023



KOMISSION PÄÄTÖS, tehty 22 päivänä joulukuuta 1998, yhteisön taloudellisesta tuesta klassisen sikaruton ehkäisemiseksi ja valvomiseksi Belgiassa (tiedoksiannettu numerolla K(1998) 4385) (Ainoastaan ranskan- ja hollanninkieliset tekstit ovat todistusvoimaisia) (1999/20/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 6 artiklan, sekä katsoo, että helmikuussa 1997 Alankomaat ilmoitti eläintaudeista ilmoittamisesta yhteisössä 21 päivänä joulukuuta 1982 annetun neuvoston direktiivin 82/894/ETY (3) säännösten mukaisesti, että Alankomaissa oli esiintynyt klassista sikaruttoa, jotkin Alankomaiden tautitapauksista puhkesivat Belgian läheisyydessä sijaitsevalla alueella, Belgiaan on lähetetty sikoja Alankomaiden mainitulla alueella sijaitsevilta tiloilta juuri ennen klassisen sikaruton esiintymisen vahvistamista, Belgian viranomaiset tunnistivat sikoja vastaanottaneet tilat välittömästi ja kirjasivat ne kosketuksissa olleiksi tiloiksi, Belgian alueelle levinneen taudin välittömän uhan vuoksi Belgian viranomaiset ilmoittivat viipymättä komissiolle ja jäsenvaltioille pysyvässä eläinlääkintäkomiteassa taudin leviämisen estämiseksi toteutetuista toimenpiteistä, näihin toimenpiteisiin kuului tautia mahdollisesti levittävien sikojen teurastaminen ja mainittujen sikojen tehostetut tarkastukset klassisen sikaruton aiheuttavan viruksen toteamiseksi mahdollisimman varhain, tämän taudin esiiintyminen aiheuttaa yhteisön sikakarjalle vakavan uhan, ja yhteisöllä on mahdollisuus korvata taloudelliset menetykset sen hävittämiseksi mahdollisimman pian, vaikka komission toisaalta yhteisön eläinlääkintäalan säännösten noudattamista ja toisaalta yhteisön taloudellisen osallistumisen edellytyksiä koskevaa tarkistusta ei ole vielä saatettu loppuun, ensimmäinen 650 000 ecun erä voidaan kuitenkin maksaa, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tässä päätöksessä "kosketuksissa olleella tilalla" tarkoitetaan tilaa, jonka voidaan - klassisen sikaruton itämisajan ja - kansallisten toimivaltaisten viranomaisten suorittaman epidemiologisen tutkimuksen perusteella katsoa olevan alttiina klassisen sikaruton puhkeamiselle. 2 artikla 1. Belgialle voidaan myöntää rahoitusosuus, jos päätöksen 90/424/ETY 6 artiklassa ja tämän päätöksen 3 artiklassa säädetyt edellytykset täyttyvät komissiota tyydyttävällä tavalla. 2. Tällä hetkellä käytettävissä olevien tietojen perusteella Belgialle voidaan myöntää ensimmäinen 650 000 ecun erä yhteisön taloudellisesta tuesta sikojen teurastamista ja tuhoamista varten kosketuksissa olleilla tiloilla. 3 artikla 1. Ensimmäinen erä yhteisön taloudellisesta tuesta maksetaan todistusasiakirjojen esittämisen jälkeen. 2. Edellä olevassa 1 kohdassa tarkoitetut asiakirjat ovat seuraavat: a) epidemiologinen kertomus kaikilta kosketuksissa olleilta tiloilta, joilla on tehty teurastuksia. Kertomuksessa on oltava kaikkien tilojen osalta seuraavat tiedot: - sijainti ja osoite - päivämäärä, jona taudin uhkaa alettiin epäillä kosketuksissa olleella tilalla - kosketuksissa olleen tilan ja vahvistettujen tautitapausten välinen epidemiologinen yhteys - teurastettujen ja tuhottujen sikojen määrä ja tyyppi sekä tapahtumien päivämäärä - teurastus- ja tuhoamismenetelmä - klassisen sikaruton varalta kerättyjen ja tutkittujen näytteiden tyyppi ja lukumäärä - näytteiden keruun päivämäärä(t) ja suoritettujen tutkimusten tulokset; b) taloudellinen kertomus, jossa on luettelo edunsaajista, heidän osoitteensa, teurastettujen eläinten lukumäärä, teurastuspäivä ja maksettu summa. 4 artikla Belgian on toimitettava 2 artiklassa tarkoitetut todistusasiakirjat viimeistään kuusi kuukautta tämän päätöksen tiedoksiantamisen jälkeen. 5 artikla 1. Komissio voi yhteistyössä toimivaltaisten kansallisten viranomaisten kanssa tehdä tukea saavien toimenpiteiden soveltamista ja aiheutuneita menoja koskevia tarkastuksia paikalla. Komissio ilmoittaa tarkastusten tuloksista jäsenvaltioille. 2. Neuvoston asetuksen (ETY) N:o 729/70 (4) 8 ja 9 artiklaa sovelletaan soveltuvin osin. 6 artikla Tämä päätös on osoitettu Belgian kuningaskunnalle. Tehty Brysselissä 22 päivänä joulukuuta 1998. Komission puolesta Franz FISCHLER Komission jäsen (1) EYVL L 224, 18.8.1990, s. 19 (2) EYVL L 168, 2.7.1994, s. 31 (3) EYVL L 378, 31.12.1982, s. 58 (4) EYVL L 94, 28.4.1970, s. 13